ભાજપની છબી તોફાનીઓ અને આતંકવાદીઓ વિરુદ્ધ કડક હાથે કામ લેવાની છે. આપણે જોયું જ છે કે પથ્થરબાજો સામે પેલેટ ગન એક ધારદાર હથિયાર સાબિત થયું હતું જેનો વિરોધ મહેબુબા મુફ્તી સહીત PDPના નેતાઓ ખુલ્લેઆમ કરતા અને કોંગ્રેસ અને એના સમર્થકો પેલેટ ગનનો વપરાશ રોકવા છેક સુપ્રિમ કોર્ટ સુધી ગયા હતા અને છેવટે કેન્દ્ર સરકારે નમતું જોખવું પડ્યું હતું. પરંતુ આજે જો ભાજપ સરકારમાંથી બહાર નીકળ્યા બાદ એમ કહી રહી હોય કે PDP ને લીધે તેઓ તોફાનીઓ અને આતંકવાદીઓને કાબુમાં લાવવા અમુક કડક નિર્ણયો ન લઇ શક્યા તો તે જવાબદારીમાંથી છટકવા સિવાય બીજું કશુંજ નથી.